کوئٹہ(اے پی پی) ڈپٹی کمشنر سبی ڈاکٹر یاسر خان بازئی نا کماشی ٹی ڈسٹرکٹ فوڈ کمیٹی نا دیوان اس اڈ ہلک دیوان اٹی ایڈیشنل ڈپٹی کمشنر رحمت اللہ گشکوری اسسٹنٹ کمشنر عنایت اللہ کاسی ڈپٹی ڈائریکٹر راجی آسراتی دین محمد مری کمیٹی نا باسک آتتون اوار سیاسی و راجی شخصیت آک ساڑی ئسر داوخت آ امنائی وڑاٹ فیصلہ کننگا اِرا ہزار راشن پیکیج روچہ غان مست و اسہ ہزار روچہ ٹی ہمو خاہوت آتے تننگک، ہرافتا روزگار آ لاک ڈاون آن زہم تمانے داوخت آ ڈپٹی کمشنر سبی ڈاکٹر یاسر خان بازئی کمیٹی نا باسک آتے سختی اٹ پارت کرسا پارے کہ راشن بشخنگ نا دا پروگرام نا سخت چاروکی ءِ کننگے و داہیت ءِ پک کننگے کہ دا پروگرام آن حقدار آک فائدہ ہرفر اوپارے کہ روا حقدار آتے پیدوار کننگ کن تحصیل سبی ولہڑی ٹی اسہ ایلو نا سلابت ءِ پک کننگے۔
